Tierra Alta

La Tierra Alta (en catalán Terra Alta) ye una comarca catalana, situata en la provincia de Tarragona. La suya capital ye Gandesa.

 Cheografía 
Una part d'esta comarca ye situata en los Puertos de Beceit u atras sierras que fan de transición entre o Sistema Iberico y Catalanides, atra parte d'a comarca ye situata en lo semontano d'ixos macizos y sierras, semontano que ye una continación d'os semontanos d'o Baixo Aragón.

 Historia 
Chunto con lo Matarranya estió una zona de florata de la Cultura Iberica en la Edat de Fierro; bels historiadors interpretan que i habitoron os ibers ilercavons. "Gandesa" se crei que ye un toponimo ibero relacionato con "Gandía".

En la Edat Meya musulmana no yera guaire poblata. Alifonso I d'Aragón plegó ta ista tierra conquerindo Horta de Sant Joan en a suya ofensiva contra os Almurabiz, prenendo posicions pa conquerir Leida y Tortosa. Dimpués de la derrota en la batalla de Fraga los cristianos perdioron lo poder de defender lo flanco oriental y los musulmans tornoron.

Chusto dimpués de la suya reconquiesta de pa cutio perteneixió a Aragón. La repoblación yera con catalans. Cuan Chaime I d'Aragón prebó de fer a muga entre Catalunya y Aragón agafó l'Ebro como muga sud de Catalunya. Dimpués de Chaime I, cuan se revisoron las mugas de nuevo, s'alcordó prener lo río Algars, que deseparaba a los Calatravos de la Comanda d'Alcanyiz y a los Templers d'Horta. Los primers quedoron baixo churisdicción aragonesa y os segundos baixo churisdicción catalana.

La Tierra Alta estió escenario de la Batalla de l'Ebro, la mas sangrosa de la Guerra Civil y d'a Historia d'Espanya. Encara en lo sieglo XXI se i troba material belico tresbatito sin esclatar.
miniaturadeimagen|Comarca de la Terra Alta (Tierra Alta), Tarragona

 Demografía 

Categoría:Comarcas de Catalunya
Categoría:Comarcas que mugan con Aragón